Soprèsa Vixentina Ła sopresa vèneta l'è on insacà tipico vèneto che ghe soméja ai vari tipi de saładi che ghe xe intel nord Itàlia. In tanto se parte dal mas·cio che el ga da frołarse na note prima de èsare laorà. Dopo che el xe stà tajà zó se va 'vanti a maxenar de ła carne e a misiarla col lardo e łe droghe . Na 'olta misià, se toma ła carne par on bel toco fin ché no se vede che ła smisia l'è posto. A sto ponto se zónta, par chi vol, o el salnitro, par tègnere ła carne rosa, ma el faria male e, se se vol, l'ajo par insaorirla. Dopo de che, ła se insaca inte i buei de animal, evitando de doparare i buei finti che no i tegne łe propietà de ła carne. I tenpi de stazonadura i xe vari, a seconda che piaxa fresca o stazonà. Fresca xe mejo brustołà in teja parché no ła ga ła consistensa par magnarla crua.